de Hydnora. 111 
nes trium laciniarum et exteriores et interiores centralem floris 
cavitatem circumdent; iam vero ante margines exteriores aper- 
tos utrinque retracti, cavitatibus ilis marginalibus introrsum 
hiantibus. Quae cuncta iconibus floris supra laudatis melius 
quam verbis illustrantur. Interna limbi tubique superficies mem- 
brana epidermoidea nitidula, transversim undulato -rugulosa, lu- 
ride brunnea obducta, quae, ad interiorem laciniarum marginem 
implicata, sub cuiusque laciniae apice quasi cucullum format. 
Pulvinuli tres (petala Thunb.) mediis limbi laciniis intus om- 
nino adnati, basi subcordati, apicibus acutati et intra dictos 
cucullos absconditi, in sicco sordide albentes, ad longitudinem 
tenuissime striolati, medio applanati, circumcirca semilineam 
circiter elevati. Stamina numerosa subdefinita (ter fere vi- 
ginti quatuor, in summa igitur 72). Filamenta omnino con- 
nata in annulum carnosum trilobum (unde stamina tria vidisse 
sibi persuasere Thunberg aliique), tubo floris medio insertum, 
lobis pulvinulos illos iam descriptos spectantibus, ideoque limbi 
laciniis suppositis nec alternis, rotundato-obtusissimis conni- 
ventibus tubumque totum fere occludentibus. Antherae dithe- 
cae, annulo illo trilobo ad longitudinem parallele adnatae, re- 
vera posticae, apicibus autem resupinis et circa tumidum an- 
nuli marginem usque in inferiorem eiusdem paginam prolon- 
gatis, merito semianticae dici possunt, longitudine valde inae- 
quales, quae mediis annuli lobis insident, longiores, .laterales 
sensim breviores, quae sinubus annuli excipiuntur, brevissimae, 
omnes adeo pressae, ut finitimarum antherarum thecae, nisi ad 
fines respicias, ab illis, quae singulam antheram constituunt, 
aegre distinguantur; prae reliquis tamen longiores antherae 
coércitae, quo fit, ut earum vel una vel altera, a vicinis subito 
suppressa, in medio lobo extinguatur. Thecae luteae vel sub- 
